**Bosna i Hercegovina**

**Federacija Bosne i Hercegovine**

**HERCEGBOSANSKA ŽUPANIJA**

**OPĆINA TOMISLAVGRAD**

**OPĆINSKI NAČELNIK**

**Broj: 02-30-1-1330/23**

**Tomislavgrad, 25.4.2023.**

Na temelju članka 87. Zakona o državnim službenicima i namještenicima u tijelima državne službe u Hercegbosanskoj županiji ("Narodne novine HBŽ", broj: 1/14, 5/16, 1/22 i 10/22), Općinski načelnik objavljuje

**JAVNI OGLAS**

**za popunu upražnjenog radnog mjesta namještenika**

**u Općini Tomislavgrad**

Viši samostalni referent za poslove katastra - 1 izvršitelj

Opis poslova: Prima podneske stranaka i izdaje potvrde o primljenim podnescima i daje informacije strankama o potrebnoj dokumentaciji za ostvarivanje određenih prava iz nadležnosti Odsjeka; provodi promjene kroz sve dijelove katastarskog operata; vrši otpis, prijepis i obračun katastarskog prihoda radi oporezivanja; vrši održavanje dotrajalog katastarskog operata; izdaje izvode i prijepise posjedovnih listova; zavodi prijave u popise promjena i popise terenskih prijava; provodi promjene kroz posjedovne listove, popise parcela i raspored po kulturama i klasama, protokol katastra; ažurno i pravodobno obavlja poslove kao i zadaće koje mu povjeri Šef Odsjeka za geodetske poslove i katastar nekretnina; za svoj rad odgovara Šefu Odsjeka za geodetske poslove i katastar nekretnina.

Prijem u radni odnos vrši se na neodređeno vrijeme.

**Opći uvjeti koje kandidat mora ispunjavati:**

a) da je državljanin Bosne i Hercegovine;

b) da je punoljetan;

c) da ima opću zdravstvenu sposobnost za obavljanje poslova radnog mjesta;

d) da u posljednje dvije godine do dana objavljivanja javnog oglasa nije otpušten iz tijela državne službe kao rezultat stegovne kazne na bilo kojoj razini vlasti u Federaciji, odnosno u BiH;

e) da nije obuhvaćen odredbom članka IX 1. Ustava Bosne i Hercegovine;

f) da mu pravomoćnom sudskom presudom nije izrečena zaštitna mjera, odnosno sigurnosna mjera zabrane obavljanja poslova namještenika, odnosno radnog mjesta za koje se prijavljuje, a čije trajanje nije isteklo do krajnjeg roka za podnošenje prijave na javni oglas i

g) da se protiv njega ne vodi kazneni postupak i da nije osuđen za kaznena djela za koja je propisana kazna od najmanje dvije godine zatvora prema domaćem ili međunarodnom pravu, za kaznena djela protiv života i tijela, čovječnosti, morala, javnog ili privatnog vlasništva, javne uprave i javnog interesa ili zbog pronevjere u javnom sektoru, osim ako je nastupila rehabilitacija prema posebnom zakonu.

**Posebni uvjeti koje kandidat mora ispunjavati:**

VŠS/VI stupanj; viša upravna škola; jedna (1) godina radnog iskustva ostvarenog na poslovima svoje struke nakon završene više stručne spreme; položen stručni ispit; poznavanje rada na računalu.

**Kandidat je dužan dostaviti sljedeću dokumentaciju:**

**-** prijavu, koja treba sadržavati: ime i prezime, datum i mjesto rođenja, adresu, broj telefona, popis priloženih dokumenata i potpis kandidata;

- kraći životopis;

- uvjerenje o državljanstvu ili kopiju osobne iskaznice;

- diplomu/svjedodžbu o stečenoj stručnoj spremi (ukoliko je ista stečena izvan BiH dostaviti i rješenje o nostrifikaciji);

- ovjerenu izjava na okolnosti navedene u općim uvjetima pod d), e), f) i g);

- uvjerenje o položenom stručnom ispitu;

- uvjerenje o radnom iskustvu nakon stjecanja stručne spreme i

- dokaz o poznavanju rada na računalu.

Dokumenti se predaju u originalu ili u ovjerenoj kopiji.

Pravo prijave imaju i kandidati koji nemaju položen stručni ispit. U slučaju prijema u radni odnos isti su dužni položiti stručni ispit u roku od šest mjeseci od dana prijema.

Javni oglas će biti objavljen u dva dnevna lista, na web stranici i oglasnoj ploči Općine Tomislavgrad.

Rok za prijave je osam dana od dana zadnje objave.

Prijave dostaviti u zatvorenoj omotnici preporučeno poštom, s naznakom ***„Javni oglas za popunu upražnjenog radnog mjesta namještenika u Općini Tomislavgrad - ne otvarati“***, na adresu: Općina Tomislavgrad, Mijata Tomića 120, 80240 Tomislavgrad ili predati u pisarnici Općine Tomislavgrad.

Kandidati koji budu primljeni u radni odnos, naknadno dostavljaju uvjerenje o zdravstvenoj sposobnosti.

Nepravodobne, nepotpune i neuredne prijave se neće razmatrati.

**OPĆINSKI NAČELNIK**

**Ivan Buntić, mag.ing.agr./mag.oec.**